Μπίλι Ρέι Σάιρους

Ο **Γουίλιαμ «Μπίλι» Ρέι Σάιρους** (*William "Billy" Ray Cyrus*, 25 Αυγούστου 1961 είναι Αμερικανός τραγουδιστής, στιχουργός και ηθοποιός.

Είναι πατέρας της γνωστής τραγουδίστριας Μάιλι Σάιρους, με την οποία πρωταγωνίστησαν μαζί στην νεανική τηλεοπτική σειρά Χάνα Μοντάνα του Disney Channel, ενώ έχει επίσης άλλα πέντε παιδιά. Τους μουσικούς Τρέις  & Μπράντι, την ηθοποιό Νόα , τον ηθοποιό - μοντέλο Μπρέισον και τον Κρίστοφερ Κόντι που δεν ασχολείται με τον χώρο του θεάματος.
Μέχρι στιγμής ήταν υποψήφιος για 69 βραβεία και από αυτά έχει κερδίσει τα 41.

## Πρώτα χρόνια

Γεννήθηκε στις 25 Αυγούστου 1961 στο Κεντάκι. Γονείς του, ο πρώην πολιτικός της δημοκρατίας των Η.Π.Α, Ρόναλντ Ρέι Σάιρους  και η Ρουθ Αν Κάστο. Ξεκίνησε να ασχολείται με τη μουσική από την ηλικία των τεσσάρων, ενώ όταν εκείνος ήταν μόλις πέντε ετών, οι γονείς του, αποφάσισαν να χωρίσουν. Παρ' όλα αυτά, ο Μπίλι συνέχισε να βλέπει και τους δύο γονείς του, ενώ ζήτησε από τον πατέρα του να του μάθει να παίζει κιθάρα, ωστόσο αρχικά δυσκολεύονταν να μάθει. Φοίτησε στο κολλέγιο Georgetown, με υποτροφία για έναν χρόνο, αφού αποφάσισε πως ήθελε να γίνει μουσικός και να παρατήσει τις σπουδές του. Την δεκαετία του 80', ήταν μέλος του συγκροτήματος Sly Dog (Πονηρός Σκύλος) πριν να υπογράψει συμβόλαιο με την δισκογραφική εταιρία Mercury Nashville Records. Το όνομα του συγκροτήματος, προήλθε από έναν σκύλο που είχε ο Μπίλι.

## Προσωπική ζωή
Από το 1986 έως το 1991 ήταν παντρεμένος με τη στιχουργό Σίντυ Σμιθ.

Το 1992 απέκτησε δύο παιδιά από διαφορετικές μητέρες. Έναν γιο, τον Κρίστοφερ Κόντι Σάιρους με την σερβιτόρα Κριστίν Λάκι και μια κόρη, την Μάιλι Σάιρους (γεννημένη ως Ντέστινυ Χόουπ Σάιρους) με την μάνατζερ-παραγωγό Τις Φίνλεϊ.

Στις 28 Δεκεμβρίου 1993 παντρεύτηκε την Φίνλεϊ και απέκτησαν μαζί ακόμη δύο παιδιά. Τον Μπρέισον Τσέινς Σάιρους (γενν. 1994) και την Νόα Λίντσεϊ Σάιρους (γενν. 2000). Επίσης, υιοθέτησε τα δύο παιδιά της Φίνλεϊ από προηγούμενη σχέση της: την Μπράντι Γκλεν Σάιρους (γεννημένη ως Μπράντι Γκλεν Χέλσον, 1987) και τον Τρέις Ντέμπσεϊ Σάιρους (γεννημένο ως Νιλ Τίμοθι Χέλσον, 1989). Τον Ιούνιο του 2021 ο Σάιρους έγινε παππούς, καθώς ο γιος του, Μπρέισον απέκτησε το πρώτο του παιδί.

Το 2013 η Φίνλεϊ κατέθεσε αίτηση διαζυγίου από τον Σάιρους, αλλά τελικά ακυρώθηκε. Το 2022 κατατέθηκε ξανά αίτηση διαζυγίου από την πλευρά της Φίνλεϊ, με το ζευγάρι να έχει ήδη χωρίσει περισσότερο από δύο χρόνια.

Τον Αύγουστο του 2022 αρραβωνιάστηκε την Αυστραλή τραγουδίστρια Firerose. Το ζευγάρι παντρεύτηκε στις 10 Οκτωβρίου 2023 αλλά τελικά χώρισε το 2024.

## Φιλμογραφία

## Τηλεοπτικές εμφανίσεις

## Δισκογραφία
; Studio albums
* *Some Gave All* (1992)
* *It Won't Be the Last* (1993)
* *Storm in the Heartland* (1994)
* *Trail of Tears* (1996)
* *Shot Full of Love* (1998)
* *Southern Rain* (2000)
* *Time Flies* (2003)
* *The Other Side* (2003)
* *Wanna Be Your Joe* (2006)
* *Home at Last* (2007)
* *Back to Tennessee* (2009)
* *I'm American* (2011)
* *Change My Mind* (2012)
; Compilation albums
* *Heartland Live* (Remix album) (1993)
* *The Best of Billy Ray Cyrus: Cover to Cover* (1997)
* *Achy Breaky Heart* (2001)
* *20th Century Masters – The Millennium Collection* (2003)
* *The Definitive Collection* (2004)
* *The Collection* (2005)
* *Love Songs* (2008)
* *iTunes Live from London* (EP) (2009)
* *The Best of Billy Ray Cyrus* (2009)
* *Icon* (2011)

## Δείτε επίσης
* Lil Nas X

## Παραπομπές


## Εξωτερικοί σύνδεσμοι
* 

Κατηγορία:Αμερικανοί τραγουδιστές
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης